รายงานของคณะกรรมการตรวจสอบ

คณะกรรมการตรวจสอบ บริษัท ธนมิตร แฟคตอริ่ง จำกัด (มหาชน)
ได้รับการแต่งตั้งจากคณะกรรมการบริษัท ประกอบด้วยกรรมการบริษัทที่เป็นกรรมการอิสระจำนวน 3
ท่าน โดยมีวาระการดำรงตำแหน่ง 3 ปี ประกอบด้วย

1. นายชัชวาล พรรณลาภ ประธานกรรมการตรวจสอบ

2. นายพูนศักดิ์ เธียไพรัตน์ กรรมการตรวจสอบ

3. นายสุวัฒน์ เหล่าภราดรชัย กรรมการตรวจสอบ

คณะกรรมการตรวจสอบได้ปฏิบัติตามขอบเขต อำนาจหน้าที่ที่ได้รับมอบหมายจากคณะกรรมการบริษัท
และกฎบัตรของคณะกรรมการตรวจสอบ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย ในรอบปี 2552
คณะกรรมการตรวจสอบได้มีการได้มีการประชุมรวมทั้งสิ้นจำนวน 5 ครั้ง
โดยเป็นการประชุมร่วมกับฝ่ายจัดการ และสำนักกำกับดูแลและตรวจสอบภายใน
เพื่อทบทวนความเพียงพอและเหมาะสมของระบบควบคุมภายในและการบริหารความเสี่ยง
รวมทั้งจัดให้มีการประชุมร่วมกับผู้สอบบัญชี โดยไม่มีฝ่ายจัดการร่วมประชุมด้วย
เพื่อพิจารณาผลการตรวจสอบและสอบทานงบการเงิน ทั้งงบการเงินประจำไตรมาสและงบประจำปี
ทั้งนี้คณะกรรมการตรวจสอบได้รายงานผลการประชุมทุกครั้งต่อคณะกรรมการบริษัท
ตามภาระหน้าที่ในเรื่องต่างๆ ดังนี้

-   คณะกรรมการตรวจสอบได้สอบทานบการเงินของบริษัท ธนมิตร แฟคตอริ่ง จำกัด (มหาชน)
    สำหรับปีสิ้นสุดวันที่ 31

ธันวาคม 2551 โดยได้ประชุมร่วมกับผู้สอบบัญชีและฝ่ายจัดการ
และมีความเห็นว่างบการเงินได้จัดทำตามหลักการบัญชีที่รับรองทั่วไป
และมีการเปิดเผยข้อมูลอย่างเหมาะสม
ซึ่งผู้สอบบัญชีได้แสดงความเห็นไว้ในรายงานของผู้สอบบัญชีที่เสนอต่อคณะกรรมการบริษัท ผู้ถือหุ้น
และผู้มีส่วนเกี่ยวข้อง

-   คณะกรรมการตรวจสอบได้สอบทานระบบการควบคุมภายใน
    และรับทราบการรายงานผลการตรวจสอบตามแผนงานการ

ตรวจสอบของสำนักกำกับดูแลและตรวจสอบภายใน อาทิ ระบบการเปิดและปิดบัญชีลูกค้าและลูกหนี้
ระบบการเบิกจ่ายเงินล่วงหน้า ระบบการรับชำระหนี้และจ่ายคืนสำรอง
และระบบการติดตามและเร่งรัดหนี้สิน และการตรวจนับทรัพย์สิน ทั้งนี้เพื่อให้มั่นใจว่าบริษัทฯ
ได้ปฏิบัติถูกต้องตามกฎหมาย ข้อบังคับ ระเบียบต่างๆ
และมีระบบควบคุมภายในที่เหมาะสมและมีการพัฒนาอย่างต่อเนื่อง
รวมถึงการพิจารณารายการเกี่ยวโยงกันให้มีการเปิดเผยข้อมูลอย่างถูกต้องครบถ้วน
โดยปราศจากความขัดแย้งทางผลประโยชน์และมีการปฏิบัติที่ถูกต้องตามกฎหมายหรือกฎเกณฑ์ของหน่วยงานภายนอกที่เกี่ยวข้อง
โดยได้รายงานให้คณะกรรมการบริษัทเพื่อทราบและดำเนินการ

-   คณะกรรมการตรวจสอบได้มีสอบทานการปฏิบัติตามกฎหมายว่าด้วยหลักทรัพย์
    และตลาดหลักทรัพย์ ข้อกำหนดของ

ตลาดหลักทรัพย์ และกฎหมายที่เกี่ยวข้องกับธุรกิจ
ผ่านกระบวนการตรวจสอบของสำนักกำกับดูแลและตรวจสอบภายใน
ซึ่งคณะกรรมการตรวจสอบมีความเห็นว่า
ไม่พบประเด็นที่มีสาระสำคัญในเรื่องการไม่ปฏิบัติตามกฎหมายและข้อกำหนดดังกล่าว
หรือรายการที่มีความขัดแย้งทางผลประโยชน์ นอกเหนือจากที่ได้แสดงไว้ในงบการเงิน
เกี่ยวกับรายการที่เกิดขึ้นกับบุคคลหรือกิจการที่เกี่ยวข้องกัน

-   คณะกรรมการตรวจสอบได้มีการประเมินตนเอง
    เพื่อให้มั่นใจว่าการปฏิบัติหน้าที่ของคณะกรรมการตรวจสอบมีประสิทธิ

ภาพและประสิทธิผล สามารถบรรลุตามวัตถุประสงค์ที่ได้รับมอบหมายจากคณะกรรมการบริษัท

-   คณะกรรมการตรวจสอบได้พิจารณาคัดเลือกผู้สอบบัญชีของบริษัทประจำปี 2552
    รวมทั้งพิจารณาค่าตอบแทน โดยได้

เสนอความเห็นต่อคณะกรรมการบริษัทเพื่อนำเสนอที่ประชุมผู้ถือหุ้นพิจารณาแต่งตั้งต่อไป

คณะกรรมการตรวจสอบได้ให้ความสำคัญกับการควบคุมภายในและการบริหารความเสี่ยงอย่างต่อเนื่อง
รวมถึงการปฏิบัติหน้าที่ด้วยความรอบคอบอย่างเป็นอิสระ และแสดงความเห็นอย่างตรงไปตรงมา
เพื่อให้องค์กรได้รับประโยชน์สูงสุด
โดยรวมคณะกรรมการตรวจสอบเห็นว่ารายงานทางการเงินของบริษัทมีการจัดทำตามมาตรฐานการบัญชีที่รับรองทั่วไป
มีการกำกับดูแลกิจการที่ดี มีการควบคุมภายในที่เพียงพอและเหมาะสม
และมีการบริหารความเสี่ยงที่มีประสิทธิภาพ รวมทั้งปฏิบัติตามกฎหมาย ระเบียบ
และข้อบังคับที่เกี่ยวข้องกับการดำเนินกิจการ

(นายชัชวาล พรรณลาภ)

ประธานคณะกรรมการตรวจสอบ